RESOLUCIÓ de 15 de març de 2023, del secretari autonòmic d'Educació i Formació Professional, per la qual s'estableix el calendari d'admissió en els ensenyaments sostinguts amb fons públics de Formació Professional de grau bàsic, de grau mitjà i de grau superior, cursos d'especialització i programes formatius de qualificació bàsica, per al curs 2023-2024. [2023/3097]
L’Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, admissió i matrícula a ensenyaments de grau mitjà i de grau superior de Formació Professional a la Comunitat Valenciana, té com a objecte regular el desenvolupament del procediment d’accés, admissió i matrícula de l’alumnat en cicles formatius de Formació Professional de grau mitjà i superior, en règim presencial en modalitat d’oferta completa o parcial, en centres docents públics i privats amb ensenyaments concertats, i en règim semipresencial o a distància, en modalitat completa o parcial, en centres docents públics de l’àmbit territorial de la Comunitat Valenciana, i es desenvolupa un únic procediment d’accés, admissió i matrícula en cada curs escolar.
A més, el Decret 135/2014, de 8 d’agost, pel qual es regulen els cicles formatius de Formació Professional Bàsica en l’àmbit de la Comunitat Valenciana, desenvolupa la normativa bàsica estatal en matèria de cicles de Formació Professional de grau bàsic en l’àmbit territorial de la Comunitat Valenciana; quant al procediment d’admissió, cal tindre en compte el Decret 36/2020, de 13 de març, del Consell, de modificació del Decret 135/2014, de 8 d’agost (DOGV 8774, 30 de març), modificació que ha consistit a simplificar l’admissió en els cicles de Formació Professional Bàsica, desenvolupant un únic procediment d’accés, admissió i matrícula en cada curs escolar.

L’article 29 de l’esmentada norma estableix que la conselleria amb competències en matèria d’educació podrà autoritzar determinats centres educatius a impartir cicles de Formació Professional Bàsica dirigits a grups de persones majors de 17 anys desescolaritzades, a fi de fomentar la seua ocupabilitat.
La Llei 18/2014, de 15 d’octubre, d’aprovació de mesures urgents per al creixement, la competitivitat i l’eficiència, en el títol IV estableix el règim d’implantació del Sistema Nacional de Garantia Juvenil i recull altres mesures per a afavorir l’ocupació.
El Sistema Nacional de Garantia Juvenil, que es regula en el capítol I del títol IV anteriorment esmentat, té com a finalitat principal que el col·lectiu de joves no ocupats ni integrats en els sistemes d’educació o formació i que siguen majors de 16 anys i menors de 25, o menors de 30 anys en el cas de persones amb un grau de discapacitat igual o superior al 33 per cent, puguen rebre una oferta d’ocupació, educació contínua, formació d’aprenent o període de pràctiques després d’acabar l’educació formal o quedar aturades.

La disposició final dotzena de la Llei 25/2015, de 28 de juliol, de mecanisme de segona oportunitat, reducció de la càrrega financera i altres mesures d’ordre social, modifica la Llei 18/2014, de 15 d’octubre, d’aprovació de mesures urgents per al creixement, la competitivitat i l’eficiència, i augmenta el col·lectiu potencial de beneficiaris del Sistema Nacional de Garantia Juvenil en ampliar l’edat dels beneficiaris als menors de 30 anys.
El Reial decret llei 6/2016, de 23 de desembre, de mesures urgents per a l’impuls del Sistema Nacional de Garantia Juvenil, en l’article 1 del capítol I modifica la Llei 18/2014, de 15 d’octubre, d’aprovació de mesures urgents per al creixement, la competitivitat i l’eficiència.

En compliment dels objectius del Pla d’ocupació juvenil, en concret l’ocupabilitat, l’article 106 de la Llei 18/2014, de 15 d’octubre, desenvolupa els programes de segona oportunitat, dirigits a aquells joves que van abandonar de manera prematura els estudis, o qualsevol altra de caràcter similar.
Al seu torn, l’Ordre 73/2014, de 26 d’agost, per la qual es regulen els programes formatius de qualificació bàsica en l’àmbit de la Comunitat Valenciana, en l’article 5.1 disposa que el calendari d’admissió del seu alumnat es fixarà cada curs d’acord amb el que es disposa per a la Formació Professional reglada.
Finalment, l’Ordre 17/2022, de 25 de març, de la Conselleria d’Educació, Cultura i Esport, regula l’oferta parcial dels ensenyaments dels cicles de Formació Professional Bàsica de grau mitjà i de grau superior en centres educatius públics i privats de la Comunitat Valenciana.

D’acord amb aquest marc normatiu, és necessari i oportú establir per al curs 2023-2024 el calendari d’admissió de l’alumnat en els centres docents públics i privats amb cicles formatius sostinguts amb fons públics en els quals s’impartisquen els ensenyaments de Formació Professional de grau bàsic, de grau mitjà i de grau superior, cursos d’especialització, com també en els programes formatius de qualificació bàsica finançats amb fons públics. Aquesta resolució també estableix el calendari d’admissió de l’alumnat en ensenyaments de Formació Professional de grau bàsic en instituts d’Educació Secundària i centres integrats públics de Formació Professional de la Comunitat Valenciana, dirigits a persones beneficiàries del Pla d’ocupació juvenil.

L’admissió i matriculació de l’alumnat constitueix la base de la prestació del servei educatiu, que ha de garantir el dret a l’educació i assegurar un procediment d’accés al sistema educatiu amb la major transparència, eficàcia i eficiència possibles, i garantir l’exercici real de la llibertat d’elecció de centre per part de les persones interessades.

En virtut del que s’ha exposat i fent ús de les atribucions conferides per l’article 68 de la Llei 5/1983, de 30 de desembre, del Consell; l’article 5 del Decret 173/2020, de 30 d’octubre, del Consell, d’aprovació del Reglament orgànic i funcional de la Conselleria d’Educació, Cultura i Esport, i l’article 9 de l’Ordre 18/2016, d’1 de juny, resolc:

Primer. Calendari del procés d’admissió
Acordar l’inici del procés d’admissió i la continuïtat del procediment per al curs 2023-2024, que es realitzarà en les dates i els terminis que s’estableixen en aquesta resolució i que s’inclouen com a annexos:
1. Annex I. Calendari d’admissió en els cicles formatius de Formació Professional de grau bàsic finançats amb fons públics.
2. Annex II. Calendari d’admissió de l’alumnat en els cicles formatius de Formació Professional de grau mitjà i grau superior finançats amb fons públics.
3. Annex III. Calendari d’admissió dels programes formatius de qualificació bàsica finançats amb fons públics.
4. Annex IV. Calendari d’admissió en els cicles formatius de Formació Professional de grau bàsic dirigits a persones beneficiàries del Pla d’ocupació juvenil.
5. Annex V. Calendari d’admissió de l’alumnat en els cursos d’especialització.
6. Annex VI. Quadre resum del calendari d’admissió i matrícula de l’alumnat en els ensenyaments de Formació Professional de grau bàsic, de grau mitjà i de grau superior, en els programes formatius de qualificació bàsica, i en els cicles de Formació Professional de grau bàsic dirigits a beneficiaris del Pla d’ocupació juvenil y cursos d’especialització, finançats o sostinguts amb fons públics.

Segon. Procediment
1. La Direcció General de Formació Professional i Ensenyaments de Règim Especial publicarà una resolució per la qual es dicten les instruccions necessàries respecte al procediment d’admissió en els ensenyaments sostinguts amb fons públics de Formació Professional de grau bàsic, de grau mitjà i de grau superior, cursos d’especialització i programes formatius de qualificació bàsica, per al curs 2023-2024, que es publicarà en el Diari Oficial de la Generalitat Valenciana i en la pàgina web de la Conselleria d’Educació, Cultura i Esport, en l’apartat de «Formació Professional – Admissió».
2. La Direcció General de Formació Professional i Ensenyaments de Règim Especial publicarà orientacions respecte al procediment d’admissió que es publicarà en la pàgina web de la Conselleria d’Educació, Cultura i Esport, en l’apartat de «Formació Professional – Admissió».

3. La Direcció General de Formació Professional i Ensenyaments de Règim Especial remetrà instruccions als centres docents sostinguts amb fons públics respecte al procediment d’admissió regulat en aquesta resolució

Tercer. Normativa aplicable
Per al curs 2023-2024, la normativa a aplicar per a l’admissió de l’alumnat és la següent:
1. Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, admissió i matrícula a ensenyaments de grau mitjà i de grau superior de Formació Professional a la Comunitat Valenciana.
2. Decret 135/2014, de 8 d’agost, del Consell, pel qual es regulen els cicles formatius de Formació Bàsica en l’àmbit de la Comunitat Valenciana.
3. Decret 36/2020, de 13 de març, del Consell, de modificació del Decret 135/2014.
4. Ordre 73/2014, de 26 d’agost, de la Conselleria d’Educació, Cultura i Esport, per la qual es regulen els programes formatius de qualificació bàsica a la Comunitat Valenciana.
5. Ordre 17/2022, de 25 de març, de la Conselleria d’Educació, Cultura i Esport, per la qual es regula l’oferta parcial de els ensenyaments dels cicles de Formació Professional Bàsica de grau mitjà i de grau superior en centres educatius públics i privats de la Comunitat Valenciana.
6. Instruccions de 16 de juliol de 2019, de la Secretaria Autonòmica d’Educació i Formació Professional, per les quals s’estableixen directrius sobre diversos aspectes relacionats amb l’alumnat que s’incorpora al sistema educatiu espanyol procedent de centres de titularitat estrangera o sistemes educatius d’altres països.
Les persones interessades podran consultar aquesta normativa en la seu electrònica o en la pàgina web de la Conselleria d’Educació, Cultura i Esport, apartat «Admissió de l’alumnat».

Quart. Participació en el procés d’admissió
1. El procediment d’admissió s’aplica en els casos regulats en l’article 3 de l’Ordre 18/2016, d’1 de juny, per a cicles de grau mitjà o superior; l’article 3 del Decret 135/2014, de 8 d’agost, per a Formació Professional de grau bàsic; l’article 4 de l’Ordre 73/2014, de 26 d’agost, per als programes formatius de qualificació bàsica, i els determinats en els reials decrets que estableixen els cursos d’especialització.

2. L’alumnat estranger podrà participar en el procés d’admissió i podrà acreditar la seua identitat, a més de fer-ho amb la documentació establida en la normativa indicada anteriorment, amb el passaport expedit pel país d’origen.

Cinqué. Constitució de les comissions sectorials d’escolarització de formació professional
Cada direcció territorial amb competències en matèria d’educació establirà una única comissió sectorial d’escolarització de formació professional, d’acord amb l’article 8 de l’Ordre 18/2016, d’1 de juny. Aquesta comissió haurà d’estar constituïda abans del 28 d’abril de 2023.

Sisé. Vacants
La publicació de les vacants disponibles en cada ensenyament es realitzarà en les dates i els terminis que s’estableixen en els annexos d’aquesta resolució, i es podran consultar en la pàgina web de la Conselleria d’Educació, Cultura i Esport.

Seté. Expedició i presentació del requisit d’accés
1. Els terminis d’expedició del certificat de requisit acadèmic, d’ara en avant RA, per part dels centres a les persones sol·licitants de plaça de cicles formatius de grau bàsic, mitjà o superior, seran els següents:

a) Per a l’alumnat que al juny reunisca els requisits acadèmics, els centres expediran el certificat corresponent en el termini de dos dies hàbils, a comptar des de la finalització de les activitats lectives del corresponent curs escolar i fins al 30 de juny.
b) Per a l’alumnat que accedisca mitjançant la prova d’accés realitzada el 2023 a la Comunitat Valenciana, els centres expediran el certificat de complir el RA per haver aprovat aquesta prova d’accés a cicles formatius de grau mitjà o grau superior: fins al 30 de juny.
c) Els centres expediran les propostes de l’equip educatiu per a l’alumnat escolaritzat en centres educatius que sol·liciten plaça de cicles de Formació Professional de grau bàsic fins al 28 de juny.

2. Lliurament del requisit acadèmic (RA) d’accés a cicles formatius de grau bàsic, mitjà o superior.
a) No cal que aporten presencialment el RA en el centre sol·licitat en primera opció les persones que accedisquen a un cicle formatiu de grau mitjà o de grau superior mitjançant l’opció d’accés directe i es troben en una d’aquestes situacions:
– Obtinguen en el curs 2022-2023, abans de la data de gravació dels RA per part dels centres indicada en els annexos d’aquesta resolució, la titulació de Graduat en Educació Secundària Obligatòria (ESO), titulació en Formació Professional de grau bàsic, Tècnic/a de grau mitjà i les titulacions en Batxillerat o Tècnic/a Superior de Formació Professional.

– Ja hagueren obtingut qualsevol de les titulacions anteriors en centres públics o privats concertats de la Comunitat Valenciana en algun dels cursos següents: 2016-2017, 2017-2018, 2018-2019, 2019-2020, 2020-2021 i 2021-2022.
b) No cal que aporten presencialment el RA en el centre sol·licitat en primera opció les persones que accedisquen a un cicle formatiu de grau mitjà o de grau superior mitjançant la prova d’accés i s’hagen examinat d’aquesta prova en aquest any en el mateix centre que hagueren sol·licitat en primera opció.
c) Hauran d’aportar presencialment el RA en el centre sol·licitat en primera opció en les dates que s’indiquen aquelles persones que no es troben entre els casos dels apartats a) o b), és a dir, les persones que:
– Van obtindre el títol fora de la Comunitat Valenciana o en un centre de Formació Professional d’Adults (FPA).
– Accedisquen amb el títol de l’ESO després de cursar un cicle de Formació Professional de grau bàsic. A més, hauran d’aportar el certificat acadèmic relacionat amb l’ESO on figure la qualificació final.
– Accedisquen per altres vies.
– Accedisquen mitjançant la prova d’accés i aquesta l’hagen realitzada en un centre diferent del sol·licitat en primera opció.
– Sol·liciten accedir a segon curs d’un cicle de Formació Professional de grau bàsic.
– Sol·liciten canviar d’un cicle de Formació Professional de grau bàsic.
– Hagen obtingut la titulació necessària per a l’accés directe en cursos anteriors als indicats en l’apartat a.
d) En el cas que hi haja reclamacions en l’adjudicació de les places per reserva, bé per diversitat funcional bé per esportista d’elit, la direcció del centre o la Inspecció d’Educació podrà reclamar a les persones afectades i dins dels terminis establits la documentació necessària per a la resolució d’aquesta reclamació.
3. No obstant tot això que s’ha especificat, el 29 de juny aquelles persones que hagen participat en el procediment d’admissió i no tinguen gravat en la seua sol·licitud el RA, bé perquè havien de presentar-lo de manera presencial, bé perquè no ha sigut possible obtindre’l del sistema, rebran un correu informatiu per a la presentació del RA en el centre.
Els centres establiran la manera per a presentar-lo que podrà ser presencial o telemàtica, i per a això la persona interessada haurà de consultar el tauler d’anuncis o la pàgina web del centre docent.
4. Per a l’accés als cursos d’especialització, el RA es presentarà juntament amb la sol·licitud. No obstant això, per a les persones que obtinguen el requisit en aquest curs, podran presentar el RA en el termini indicat en el punt 5 de l’annex V.

Huité. Reclamacions als resultats provisionals i als definitius
1. La publicació dels resultats provisionals i definitius es realitzarà en els terminis que figuren en els annexos d’aquesta resolució. La formulació de reclamacions al resultat provisional i al definitiu es realitzarà seguint el procediment que s’establisca a l’efecte, dins dels terminis que figuren en els annexos d’aquesta resolució.
2. Les persones participants en el procés d’admissió podran consultar els resultats provisionals i definitius mitjançant el procediment que s’establisca a aquest efecte.

Nové. Prioritat d’accés en supòsits d’acolliment residencial, familiar, guarda amb finalitats d’adopció o violència
1. La Llei 26/2018, de 21 de desembre, de la Generalitat, de drets i garanties de la infància i l’adolescència, en l’article 47, apartats 1 i 2, estableix la prioritat en l’accés al centre educatiu dels xiquets, xiquetes o adolescents bé en acolliment residencial, bé en acolliment familiar o guarda amb finalitats d’adopció. De la mateixa manera, per als xiquets, xiquetes o adolescents que patisquen i acrediten alguna de les circumstàncies descrites en l’article 9 d’aquesta llei.
2. A més, l’article 20 de la Llei 7/2012, de 23 de novembre, de la Generalitat, integral contra la violència sobre la dona en l’àmbit de la Comunitat Valenciana, determina que els fills i filles, acollits i tutelats menors d’edat de les víctimes de la violència recollida en aquesta llei, tindran dret a ser acollits juntament amb la seua mare en els centres residencials corresponents, i a l’escolarització immediata en cas de canvi de domicili de la mare per causa d’aquesta violència.
3. Per a aquest alumnat, les comissions sectorials d’escolarització determinaran, en cas de no haver sigut admesos o de presentar una reclamació davant el resultat definitiu, el centre en què hauran de ser escolaritzats.

Desé. Formalització de la matrícula
L’alumnat admés en el procediment d’admissió regulat a aquest efecte haurà de formalitzar la matrícula en el centre admés en les dates establides en els annexos inclosos en aquesta resolució, mitjançant el procediment que s’establisca a aquest efecte. Altrament, s’entén que renuncia a la plaça obtinguda.

Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant la Conselleria d’Educació, Cultura i Esport, en el termini d’un mes comptat des de l’endemà de la seua publicació, o interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la seua publicació, de conformitat amb el que s’estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

València, 15 de març de 2023.– El secretari autonòmic d’Educació i Formació Professional: Miguel Soler Gracia.

ANNEX I
Calendari d’admissió i matrícula per a ensenyaments de Formació Professional de grau bàsic

1. Publicació de l’oferta formativa sostinguda amb fons públics: 28 d’abril.
2. Introducció a través del sistema ITACA per part dels centres docents de les dades corresponents a les previsions de l’alumnat que repeteix, promociona, etcètera, necessàries per a la determinació d’unitats i vacants de llocs escolars: del 19 al 26 de juny.
3. Les vacants definitives es publicaran el 4 de juliol en la mateixa pàgina web.
4. Termini de sol·licituds d’admissió per a cicles de Formació Professional de grau bàsic: del 20 al 30 de maig, ambdós inclusivament.
5. Importació de les sol·licituds per part dels centres de les sol·licituds: del 31 de maig al 6 de juny.
6. Comprovació de duplicitats: del 7 al 13 de juny.
7. Presentació de l’informe de proposta de l’equip educatiu en el centre sol·licitat si correspon segons l’apartat nové: el 29 de juny. Els centres gravaran les dades dels RA fins al 30 de juny.
8. Llistes provisionals de persones admeses: el 5 de juliol.
9. Presentació de reclamacions a les llistes provisionals: del 5 al 7 de juliol.
10. Resolució pels centres d’aquestes reclamacions: del 6 al 10 de juliol.
11. Llistes definitives de l’alumnat admés: el 12 de juliol.
12. Presentació d’al·legacions a les llistes definitives davant la comissió sectorial: del 12 al 14 de juliol.
13. Resolució de les al·legacions a les llistes definitives per part de la comissió sectorial: fins al 28 de juliol.
14. Termini de formalització de la matrícula per a l’alumnat admés en el procés d’admissió: del 13 al 18 de juliol.
15. Període per a assignar les places vacants sobrants, així com les que es generen per renúncia.
15.1. Fase 1: del 24 al 31 de juliol (només podran accedir les persones interessades que hagen participat en el procediment d’admissió).

a) Els centres hauran de gestionar els cicles amb llistes d’espera fins a esgotar-les.
b) En els cicles sense llista d’espera, caldrà ajustar-se al següent:
– Fins al 24 de juliol, els centres comunicaran a la Direcció General de Formació Professional i Ensenyaments de Règim Especial els cicles en els quals ja s’haguera acabat la llista d’espera.
– Fins al 24 de juliol, els centres hauran d’actualitzar tota la matrícula d’alumnat en ITACA.
– El 25 de juliol, la Direcció General de Formació Professional i Ensenyaments de Règim Especial publicarà la llista de vacants de cicles sense llista d’espera.
– Del 25 al 28 de juliol, els centres adjudicaran les vacants per a les persones que hagen participat en el procés d’admissió i que vulguen accedir a aquestes places.
15.2. Fase 2: resta de vacants: del 4 de setembre al 8 d’octubre (podrà accedir-hi qualsevol persona interessada que complisca els requisits d’accés).
a) Els centres hauran de gestionar els cicles amb llistes d’espera fins a esgotar-les.
b) En els cicles sense llista d’espera, caldrà ajustar-se al següent:
– Fins al 7 de setembre, els centres comunicaran a la Direcció General de Formació Professional i Ensenyaments de Règim Especial els cicles en els quals ja s’haguera acabat la llista d’espera.
– Fins al 7 de setembre, els centres hauran d’actualitzar tota la matrícula d’alumnes en ITACA.
– El 8 de setembre, la Direcció General de Formació Professional i Ensenyaments de Règim Especial publicarà la llista de vacants de cicles sense llista d’espera.
c) Fins al 8 d’octubre, els centres amb llistes d’espera hauran de continuar gestionant-les. En cas que s’esgote alguna llista d’espera, les places vacants s’hauran d’oferir a qualsevol persona interessada, per ordre d’arribada, sempre que complisca els requisits d’accés.
16. El 8 d’octubre serà l’últim dia per a matricular alumnat en cicles formatius de Formació Professional de grau bàsic.

ANNEX II
Calendari d’admissió i matrícula per a ensenyaments de Formació Professional de grau mitjà i grau superior, per a les modalitats presencial i semipresencial

1. Publicació de l’oferta formativa sostinguda amb fons públics: 28 d’abril.
2. Introducció a través del sistema ITACA per part dels centres docents de les dades corresponents a les previsions de l’alumnat que repeteix, promociona, etcètera, necessàries per a la determinació d’unitats i vacants de llocs escolars: del 19 al 26 de juny.
3. Les vacants definitives es publicaran el 4 de juliol.
4. Termini de realització de sol·licituds d’admissió per a cicles formatius de grau mitjà i de grau superior de Formació Professional, en modalitat presencial o semipresencial: del 20 al 30 de maig, ambdós inclusivament.
5. Validació per part dels centres de les sol·licituds: del 31 de maig al 6 de juny.
6. Comprovació de duplicitats: del 7 al 13 de juny.
7. Presentació del requisit acadèmic si correspon segons l’apartat nové: fins al 3 de juliol. Els centres gravaran les dades dels RA fins a les 15 hores del 4 de juliol.
8. Llistes provisionals de persones admeses: el 7 de juliol.
9. Presentació de reclamacions a les llistes provisionals: del 7 al 10 de juliol.
10. Els centres resoldran aquestes reclamacions del 10 al 17 de juliol.
11. Llistes definitives de l’alumnat admés: el 20 de juliol.
12. Presentació d’al·legacions davant la comissió sectorial: del 20 al 23 de juliol.
13. Resolució de les al·legacions a les llistes definitives per part de la comissió sectorial: fins al 4 d’agost.
14. Termini de formalització de matrícula per a l’alumnat admés en el procés d’admissió: 
14.1. De manera presencial: del 21 al 27 de juliol.
14.2. De manera telemàtica: del 20 al 26 de juliol.
15. Període per a assignar les places vacants sobrants:
15.1. Fase 1: del 4 al 13 de setembre (només podran accedir-hi les persones interessades que hagen participat en el procediment d’admissió).
a) Els centres hauran de gestionar els cicles amb llistes d’espera fins a esgotar-les.
b) En els cicles sense llista d’espera, caldrà ajustar-se al següent:
– Fins al 7 de setembre, els centres comunicaran a la Direcció General de Formació Professional i Ensenyaments de Règim Especial els cicles en els quals ja s’haguera acabat la llista d’espera.
– Fins al 7 de setembre, els centres hauran d’actualitzar tota la matrícula d’alumnat en ITACA.
– El 8 de setembre, la Direcció General de Formació Professional i Ensenyaments de Règim Especial publicarà la llista de vacants de cicles sense llista d’espera.
– Del 9 al 13 de setembre, els centres adjudicaran les vacants per a les persones que hagen participat en el procés d’admissió i que vulguen accedir a aquestes places.
15.2. Fase 2: resta de vacants: del 14 de setembre al 8 d’octubre (podrà accedir-hi qualsevol persona interessada que complisca els requisits d’accés).
a) Els centres hauran de gestionar els cicles amb llistes d’espera fins a esgotar-les.
b) En els cicles sense llista d’espera, caldrà ajustar-se al següent:
– Fins al 14 de setembre, els centres comunicaran a la Direcció General de Formació Professional i Ensenyaments de Règim Especial els cicles en els quals ja s’haguera acabat la llista d’espera.
– Fins al 14 de setembre, els centres hauran d’actualitzar tota la matrícula d’alumnes en ITACA.
– El 15 de setembre, la Direcció General de Formació Professional i Ensenyaments de Règim Especial publicarà la llista de vacants de cicles sense llista d’espera.
c) Fins al 8 d’octubre, els centres amb llistes d’espera hauran de continuar gestionant-les. En cas que s’esgote alguna llista d’espera, les places vacants s’hauran d’oferir a qualsevol persona interessada, per ordre d’arribada, sempre que complisca els requisits d’accés.
16. El 8 d’octubre serà l’últim dia per a matricular l’alumnat en cicles formatius de Formació Professional de grau mitjà i grau superior.

17. Una vegada finalitzat el termini de matrícula d’admissió segons el que es preveu en aquest procediment, s’obrirà el termini per a oferir i matricular alumnat en oferta parcial de l’opció A). Aquest termini finalitzarà el 30 de novembre de 2023.

ANNEX III
Calendari d’accés, admissió i matrícula per als programes formatius de qualificació bàsica

1. Publicació de l’oferta formativa: el 15 de juny.
2. Introducció a través del sistema ITACA per part dels centres educatius públics i les entitats amb programes subvencionats amb fons públics de les dades corresponents a les previsions de l’alumnat que repeteix, promociona, etcètera, necessàries per a la determinació d’unitats i vacants de llocs escolars: del 19 al 26 de juny.

3. Publicació de vacants existents en els centres educatius, així com en les entitats, per al procés d’admissió de l’alumnat: el 3 de juliol.

4. Termini de sol·licituds d’admissió per a programes formatius de qualificació bàsica: del 3 al 9 de juliol.
5. Importació per part dels centres de les sol·licituds gravades en el telemàtic: el 10 i l’11 de juliol.
6. Comprovació de duplicitats: l’11 i el 12 de juliol.
7. Publicació de les llistes provisionals de l’alumnat admés en els centres i entitats: el 14 de juliol.
8. Presentació de reclamacions a les llistes provisionals: del 14 al 17 de juliol.
9. Els centres resoldran aquestes reclamacions del 17 al 19 de juliol.
10. Publicació en els centres de les llistes definitives de l’alumnat admés: el 21 de juliol.
11. Presentació d’al·legacions davant la comissió sectorial, de manera telemàtica: del 21 al 24 de juliol.
12. Resolució de les al·legacions a les llistes definitives per part de la comissió sectorial: fins al 4 d’agost.
13. Termini de formalització de matrícula per a l’alumnat admés en el procés ordinari: del 24 al 28 de juliol.
14. Termini de formalització de matrícula per a cobrir les places vacants per renúncia per a l’alumnat que ha participat en el procés d’admissió: del 4 al 7 de setembre.

ANNEX IV
Calendari d’admissió i matrícula per a ensenyaments de Formació Professional de grau bàsic dirigits a persones beneficiàries del Pla d’ocupació juvenil

1. Publicació de l’oferta formativa: 28 d’abril.
2. Introducció a través del sistema ITACA per part dels centres educatius públics de les dades corresponents a les previsions de l’alumnat que repeteix, promociona, etcètera, necessàries per a la determinació d’unitats i vacants de llocs escolars: del 19 al 26 de juny.

3. Publicació de vacants existents en els centres educatius: el 3 de juliol.
4. Termini de sol·licituds d’admissió per a cicles de Formació Professional de grau bàsic dirigits a persones beneficiàries del Pla d’ocupació juvenil i de la documentació corresponent en el centre que se sol·licite en primera opció: de l’11 al 16 de juliol, ambdós inclusivament.
5. Comprovació de duplicitats: el 17 i el 18 de juliol.
6. Publicació per part dels centres de les llistes provisionals d’admesos: el 19 de juliol.
7. Presentació de reclamacions, davant la direcció del centre, a les llistes provisionals: del 19 al 21 de juliol.
8. Els centres resoldran aquestes reclamacions del 20 al 21 de juliol.
9. Publicació en els centres de les llistes definitives de l’alumnat admés: el 24 de juliol.
10. Presentació de reclamacions a les llistes definitives davant la Comissió Sectorial: del 24 al 26 de juliol.
11. Resolució de les reclamacions a les llistes definitives per part de la Comissió Sectorial de Formació Professional: fins al 4 d’agost.
12. Termini de formalització de matrícula per a l’alumnat admés: del 25 al 28 de juliol.
13. Termini de formalització de matrícula per a cobrir les places vacants per renúncia per a l’alumnat que ha participat en el procés d’admissió: del 4 al 7 de setembre.

ANNEX V
Calendari d’admissió i matrícula en els cursos d’especialització

1. Publicació de l’oferta formativa per al curs 2023-2024 dels cursos d’especialització: el 28 d’abril.
2. Presentació de sol·licituds, del 20 al 30 de maig, ambdós inclusivament, juntament amb la documentació necessària per a poder accedir als cursos d’especialització si ja es disposa d’aquesta.
3. Importació per part de la Direcció General de Formació Professional i Ensenyaments de Règim Especial de les sol·licituds: el 31 de maig i l’1 de juny.
4. Comprovació de duplicitats per la Direcció General de Formació Professional i Ensenyaments de Règim Especial: del 7 al 13 de juny.

5. Del 28 de juny al 4 de juliol. Període per a presentar el requisit d’accés als cursos sol·licitats per als qui obtinguen la titulació requerida en aquest curs: fins al 4 de juliol.
6. Publicació de les llistes provisionals d’admesos i no admesos: el 17 de juliol.
7. Presentació de reclamacions a les llistes provisionals: del 17 al 19 de juliol.
8. Resolució de reclamacions: del 18 al 24 de juliol.
9. Publicació de les llistes definitives de l’alumnat admés i no admés: el 25 de juliol.
10. Presentació de reclamacions a les llistes definitives: del 25 al 27 de juliol.
11. Resolució de les reclamacions a les llistes definitives: fins al 4 de setembre.
12. Termini de formalització de matrícula per a l’alumnat admés: del 6 al 12 de setembre.
13. Termini de formalització de matrícula per a cobrir les places vacants per renúncia per a l’alumnat que ha participat en el procés d’admissió: del 14 al 20 de setembre.
14. El curs començarà l’1 d’octubre de 2023 i haurà d’haver finalitzat el 20 de juny de 2024.

ANNEX VI
Resum del calendari d’admissió i matrícula de l’alumnat en els ensenyaments de Formació Professional de grau bàsic, de grau mitjà i de grau superior, programes formatius de Qualificació Bàsica, en centres públics i centres privats sostinguts amb fons públics, en els Cursos d’Especialització i cicles de Formació Professional de grau bàsic dirigits a beneficiaris del Pla d’ocupació juvenil en centres públics, per al curs 2023-2024.

	Grau bàsic	Grau mitjà i
grau superior	Cursos d’especialització	Grau bàsic 2a oportunitat	Programes formatius qualificació bàsica
Fases del Calendari	GB	GM i GS	CE	GB2	PFQB
Publicació oferta formativa	28 d’abril	28 d’abril	28 d’abril	28 d’abril	15 de juny
Presentació telemàtica de sol·licituds	del 20 al 30 de maig	del 20 al 30 de maig	del 20 al 30 de maig	de l’11 al 16 de juliol	del 3 al 9 de juliol
Eliminació de duplicitats	del 7 al 13 de juny	del 7 al 13 de juny	del 7 al 13 de juny	17 i 18 de juliol	11 i 12 de juliol
Introducció de dades pels centres per a la determinació de vacants	del 19 al 26 de juny	del 19 al 26 de juny	–  	del 19 al 26 de juny	del 19 al 26 de juny
Publicació de vacants	4 de juliol	4 de juliol	26 de juny	3 de juliol	3 de juliol
Llistes provisionals	5 de juliol	7 de juliol	17 de juliol	19 de juliol	14 de juliol
Reclamacions davant la direcció o titular del centre	del 5 al 7 de juliol	del 7 al 10 de juliol	del 17 al 19 de juliol	del 19 al 21 de juliol	del 14 al 17 de juliol
Llistes definitives	12 de juliol	20 de juliol	25 de juliol	24 de juliol	21 de juliol
Al·legacions davant la comissió d’escolarització	del 12 al 14 de juliol	del 20 al 23 de juliol	del 25 al 27 de juliol	del 24 al 26 de juliol	del 21 al 24 de juliol
Matrícula en el centre	del 13 al 18 de juliol	del 21 al 27 de juliol	del 6 al 12 setembre	del 25 al 28 de juliol	del 24 al 28 de juliol
Matrícula telemàtica		del 20 al 26 de juliol